**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Zákon ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z.  |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | Začiatok:    1.7.2016Ukončenie: 12.7.2016 |
| **Predpokladaný termín predloženia na MPK\*** | júl 2016 |
| **Predpokladaný termín predloženia na Rokovanie vlády  SR\*** | december 2016 |

|  |
| --- |
| **2.  Definícia problému** |
| Návrh zákona preberá smernicu Európskeho parlamentu a Rady (EÚ) 2015/720, ktorou sa mení smernica 94/62/ES, pokiaľ ide o zníženie spotreby ľahkých plastových tašiek. Nadmerná spotreba jednorazových plastových tašiek nie je len veľmi neefektívna z hľadiska využívania zdrojov, ale má taktiež negatívny vplyv na životné prostredie. |
| **3.  Ciele a výsledný stav** |
| Cieľom návrhu zákona je zabezpečiť odstránenie nedostatočnej transpozície smernice Európskeho parlamentu a Rady (EÚ) 2015/720 z 29. apríla 2015, ktorou sa mení smernica 94/62/ES, pokiaľ ide o zníženie spotreby ľahkých plastových tašiek.Všeobecným cieľom návrhu, ktorým sa preberá smernica Európskeho parlamentu a Rady (EÚ) 2015/720, ktorou sa mení smernica 94/62/ES, pokiaľ ide o zníženie spotreby ľahkých plastových tašiek, je obmedziť negatívne vplyvy na životné prostredie, najmä z hľadiska ich odhadzovania, podporiť predchádzanie vzniku odpadu a efektívnejšie využívať zdroje a zároveň pritom obmedziť negatívne sociálno-ekonomické vplyvy. Konkrétnejším cieľom návrhu je obmedziť spotrebu plastových tašiek s hrúbkou menšou ako 50 mikrónov (0,05 mm) v Slovenskej republike. |
| **4.  Dotknuté subjekty** |
| Návrh zákona, ktorým sa preberá smernica Európskeho parlamentu a Rady (EÚ) 2015/720, ktorou sa mení smernica 94/62/ES, pokiaľ ide o zníženie spotreby ľahkých plastových tašiek sa dotýka širokej verejnosti, pretože ľahké plastové tašky poskytované hospodárskymi operátormi k nákupom budú spoplatnené. |
| **5.  Alternatívne riešenia** |
| Z dôvodu povinnej transpozície neboli alternatívne riešenia posudzované.  |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              Nie |
| **7.  Transpozícia práva EÚ**  |
| - |
| **8.  Preskúmanie účelnosti\*\*** |
| - |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |        Pozitívne |        Žiadne |      Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Sociálne vplyvy** |        Pozitívne |        Žiadne |      Negatívne |
| **Vplyvy na životné prostredie** |        Pozitívne |        Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |        Žiadne |      Negatívne |
|        Pozitívne |        Žiadne |      Negatívne |

|  |
| --- |
| **10.  Poznámky** |
| Predpokladá sa veľmi mierny negatívny dopad na podnikateľské prostredie a pozitívny dopad na životné prostredie. |
| **11.  Kontakt na spracovateľa** |
| Ing. Ľubomír Ďuračka, odbor odpadového hospodárstva, lubomir.duracka@enviro.gov.sk, tel.: +421 2 5956 2130Ing. Jana Juríková, odbor odpadového hospodárstva, jana.jurikova@enviro.gov.sk, tel.: +421 2 5956 2528 |
| **12.  Zdroje** |
| - |
| **13.  Stanovisko Komisie pre posudzovanie vybraných vplyvov z PPK** |
| BRATISLAVA: 08. 07. 2016 ČÍSLO: 126/2016 VYBAVUJE: MGR. BUZASTANOVISKO KOMISIE (PREDBEŽNÉ PRIPOMIENKOVÉ KONANIE)K NÁVRHUZÁKONA O ZMENE A DOPLNENÍ ZÁKONA Č. 79/2015 Z. Z. O ODPADOCH A O ZMENE A DOPLNENÍ NIEKTORÝCH ZÁKONOV V ZNENÍ ZÁKONA Č. 91/2016 Z. Z.I. Úvod: Ministerstvo životného prostredia Slovenskej republiky dňa 27. júna 2016 predložil Stálej pracovnej komisií na posudzovanie vybraných vplyvov (ďalej len „Komisia“) na predbežné pripomienkové konanie materiál: „Návrh zákona o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z.“ Materiál predpokladá negatívne vplyvy na podnikateľské prostredie vrátane malých a stredných podnikov a pozitívne vplyvy na životné prostredie.II. Pripomienky a návrhy zmien: Komisia uplatňuje k materiálu nasledovné pripomienky a odporúčania:K doložke vybraných vplyvovKomisia upozorňuje predkladateľa, že ak materiál nepredpokladá vplyv na rozpočet verejnej správy, v riadku „z toho rozpočtovo zabezpečené vplyvy“ v časti 9. Doložky sa neoznačuje žiadna z možností. Komisia odporúča predkladateľovi, aby v časti 5. Doložky uviedol, či boli zvažované alternatívne riešenia.K analýze vplyvov na podnikateľské prostredieNavrhované znenie nových odsekov 11 až 14 § 56 Zákona o odpadoch stanovuje povinnosti, ktoré predstavujú zvýšenie administratívnych nákladov podnikateľských subjektov, napr. v znení „Ten, kto pri predaji výrobkov spotrebiteľovi poskytuje ľahké plastové tašky k nákupu, je povinný viesť a uchovávať evidenciu o spotrebe ľahkých plastových tašiek a ohlasovať údaje z evidencie.“ Pri výpočtoch administratívnych nákladov predkladateľ môže použiť časové náročnosti typických informačných povinností predstavujúce vážený priemer hodnôt za všetky veľkostné kategórie podnikov. V Súhrnnej tabuľke nákladov regulácie pomocou "kalkulačky nákladov regulácie“ sprostredkovanej Ministerstvom hospodárstva SR takto dokáže uviesť aspoň výpočet nákladov na 1 podnikateľa. Komisia žiada predkladateľa uviesť aspoň takýto výpočet nákladov. Kalkulačku nákladov regulácie je možné nájsť na nasledovnom odkaze.K procesuPredkladateľ zverejnil predbežnú informáciu na portáli slov-lex dňa 7.6.2016 o príprave materiálu, ktorá uvádzala, že „Proces konzultácie s dotknutými podnikateľskými subjektami a ich zastupiteľskými organizáciami ako aj so zástupcami Ministerstva pôdohospodárstva a rozvoja vidieka SR (kontaktný bod pre Európsky úrad pre bezpečnosť potravín) sa uskutočnil dňa 27. mája 2016.“ Tým, že dňa 27.6.2016 predkladateľ predložil materiál na predbežné pripomienkové konanie, nepostupoval v súlade s procesom podľa Jednotnej metodiky (účinná od 01.04.2016), nakoľko tejto fáze legislatívneho procesu predchádza:1. rozhodnutie Ministerstva hospodárstva SR o potrebe vykonať konzultácie s podnikateľskými subjektmi podľa bodu 5.5. Jednotnej metodiky, a to do desiatich pracovných dní od schválenia Plánu legislatívnych úloh vlády SR, ak je materiál doň zahrnutý. Plán legislatívnych úloh vlády SR bol schválený vládou SR 15.06.2016 a teda Ministerstvu hospodárstva SR ešte neuplynula lehota desiatich pracovných dní na informovanie predkladateľa o povinnosti vykonať konzultácie s podnikateľskými subjektmi v momente, kedy predkladateľ predložil materiál do predbežného pripomienkového konania;2. povinnosť vykonať konzultácie s podnikateľskými subjektmi podľa bodu 5. Jednotnej metodiky, v prípade, ak o tejto povinnosti rozhodne Ministerstvo hospodárstva SR na odporúčanie SBA. Dňa 19.05.2016 SBA odporučila Ministerstvu hospodárstva SR rozhodnúť v predmetnom materiáli o povinnosti vykonať tieto konzultácie v rámci vyjadrenia sa k materiálom, ktoré sú zahrnuté do Plánu legislatívnych úloh vlády SR;3. rozhodnutie Ministerstva hospodárstva SR aby SBA vypracovala Test vplyvu na malé a stredné podniky podľa bodu 6. Jednotnej metodiky na posudzovanie vybraných vplyvov, ak jeho vykonanie SBA odporučí z dôvodu predpokladu existencie vplyvu na malé a stredné podnik a za predpokladu, že boli k materiálu vykonané konzultácie; III. Záver: Stála pracovná komisia na posudzovanie vybraných vplyvov vyjadruje nesúhlasné stanoviskok materiálu, ktorý bol predložený na predbežné pripomienkové konanie, s odporúčaním na jeho dopracovanie podľa pripomienok v bode II.    |